Õnnelind flamingo

"Õnnelind flamingo" on Tõnis Kase 1986. aastal lavastatud mängufilm. 

Film on Raimond Kaugveri romaani "Meie pole süüdi" ainetel. Kamp noorukeid tõukab tiiki jalgratturi, kes astub välja poiste poolt mõnitatava tütarlapse kaitseks. Mees upub. Teiste hulgas esitatakse süüdistus Vahur Puustusmaale, kelle isa Justus on soliidne ehitusinsener, ema Leaanika rõivakaupluse juhataja. Ühe osalise vanemad on arstid, teisel kooliõpetajad, kolmandal isa kunstnik. Keegi, mõistagi, ei ole süüdi. Aga kes siis on? Kaugveri ei huvita niivõrd see, kelle hoop osutus surmavaks või kes tappis, vaid pigem see, miks nii toimiti, miks ei hoolita enda ega teiste elust ja kuivõrd on süüdi needki, kes ise julma teo juures ei viibinud.

Osades
Evald Hermaküla – Justus
Kaie Mihkelson – Leaanika
Mikk Mikiver – kooli direktor
Martin Nurm – noor Vahur
Erno Kaasik – teismeline Vahur
Allan Noormets – Vahur
Jelena Kondulainen – klassijuhataja
Algis Matulionis – Arnold Ürt
Sulev Luik – miilitsakapten
Peeter Kard – advokaat
Gunnar Kilgas – jalgrattur
Siiri Sisask – Vahuri pruut

Filmi pealkiri teistes keeltes
 Flamingo: The Bird of Luck (inglise)

Eesti filmid
1986. aasta filmid